شەفەق نیوز/ نیکۆلاس ماکورا، پەیکەرسازیگ خەڵک سەربیا، گشت هەفتەیگ وەناو مەیدان جیماگەی چەک و بەرگ سەربازی کۊەنەێلە مینەکەێد.
پارچە فڕەدریاگەێل جۊر تفەنگ، کڵاو ئاسنین و موشەک و گشت ئەو کەلوپەلەێلە ئەڵگرێد ک توانێد بوەێدەی ستۆدیۆگەی خوەی و بکەێدەی ئامێر میوزیک، پیاوە  42 ساڵەگە خوازێد ئی جیماگەی جەنگ 1990 ک جارێ ئاسەوارەێلی وەبان وڵاتەگەوە مایە ئاڵشتی بکەێد ئەرا کار هونەری جوان و سەرنج کیشەریگ.
تا ئیسە گاڵۆنیگ گاز و تووپیگ دژە تانک ئاڵشت کردیە ئەرا ئامێری چەلۆ، گیتاریگ لە تفەنگیگ لە جوور "سازتاڤا ئێم 70 " و کڵاو سەربازی یۆگۆسلاڤ دروسکردیە.
